Ο σποριάς
Σε έργα όπως αυτό, ο Βαν Γκογκ έχει επηρεαστεί από ρεαλιστές ζωγράφους όπως ο Μιλλέ, απεικονίζοντας σκηνές από την αγροτική ζωή και το μόχθο των καλλιεργητών της γης. Είναι αξιοσημείωτα τα έντονα χρώματα και οι τολμηρές πινελιές, που εκφράζουν την έξαρση στην οποία βρισκόταν ο νους του καλλιτέχνη. Σχεδιάζει όχι μόνο τον αστραφτερό ήλιο, αλλά και πράγματα ταπεινά και συνηθισμένα. Το τοπίο με τα ασυνήθιστα χρώματα και τη σκοτεινή μορφή του γεωργού εκφράζει την αντίληψη του Βαν Γκογκ για την απόδοση της φύσης. Είχε εγκαταλείψει τη ζωγραφική ως “μίμηση της φύσης”. Ήθελε να εκφράζει στο έργο του εκείνο που αισθανόταν κι αν τον βοηθούσε η παραμόρφωση να πετύχει το στόχο του, θα χρησιμοποιούσε την παραμόρφωση.